09/12/2010 | Administración LocalMunicipal
Carballo
Bases específicas e convocatoria para cubrir en propiedade duas prazas de policía incluídas na OEP do Concello de Carballo para 2010 (SFP 01/2010)

Por Resolución da Alcaldía núm.3272 de 1 de decembro de 2010 aprobaronse as bases específicas e convocatoria para cubrir en propiedade duas (2) prazas de Policía da Policía local incluidas na Oferta de Emprego Público do Concello de Carballo para 2010 que se transcriben a continuación. Tal e como se indica na Base Terceira, o prazo de presentación de instancias é de vinte días naturais contados a partir do seguinte ao da publicación do anuncio da convocatoria no Boletín Oficial da Estado. A presente Convocatoria específica constitúe un desenvolvemento da oferta de emprego público do Concello de Carballo para 2010 (BOP núm.40 de 02/03/2010) e DOG núm.52 de 17/03/2010), e réxese pola Convocatoria unitaria e Bases xerais para a provisión en propiedade de prazas de funcionarios de carreira convocadas polo Concello de Carballo (incluidas na Oferta de Emprego Público do Concello de Carballo no ano 2006 e aprobadas pola Xunta de Goberno Local do 02/05/06, BOP no 138 de 17/06/2006, páxinas 6.649 e ss.) e polas seguintes bases específicas: 1.1.- Número de prazas que se convocan. Duas (2), que corresponde á OEP 2010.1.2- Clasificación da praza. Escala de Administración Especial, Subescala de servizos Especiais. Clase: Policía Local, Denominación: Policía, Grupo: C1, Nivel de complemento de destino: 16, incluída na Oferta de Emprego Público deste Concello para 2010. Segundo a Lei 4/2007 de 20 de abril, de coordinación de policías locais de Galicia, esta praza correspóndese coa escala básica, categoría de policía.1. 3.- Procedemento de selección. Oposición, quenda libre.1.4.- Dotación económica. A praza obxecto desta convocatoria está dotada coas retribucións correspondentes ao Subgrupo C1, nivel 16, e demais retribucións complementarias segundo acordos adoptados pola Corporación ao respecto, e concretados na relación orzamentaria. Para ser admitidos as probas selectivas os aspirantes deben reunir os seguintes requisitos, que terán que posuírse na data en que remate o prazo de presentación de instancias: 1. Posuír a nacionalidade española.2. Superar aos 18 anos de idade e non ter cumpridos os 36.3. Posuír unha estatura mínima de 1,65 metros os homes e 1,60 as mulleres.4. Estar en posesión da titulación esixible para o acceso como funcionario ao grupo C1, conforme á normativa de función pública.5. Ser titular dos permisos de conducir das clases A2 e B, con BTP, comprometéndose, mediante declaración, a mantelos vixentes mentres se permaneza en situación de servizo activo no Corpo da Policía Local.6. Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo nas administracións públicas por expediente disciplinario ou resolución xudicial firme. Será aplicable, no obstante, o beneficio de rehabilitación, segundo as normas penais e administrativas, que o aspirante deberá acreditar mediante o correspondente documento oficial.7. Compromiso de portar armas durante o servicio e, se é o caso, de chegar a utilizalas nos casos e circunstancias legalmente establecidas, que se prestará mediante declaración xurada do/a aspirante e por escrito, achegando ésta coa instancia no momento de presentala.8. Presentación dun certificado médico en que se faga constar expresamente que o/a aspirante reúne as condicións físicas sanitarias para a realización dos exercicios físicos que figuran especificados na correspondente proba de oposición, o que non excluirá as comprobacións posteriores do que se reflicte no certificado médico. O certificado axustarase ao seguinte modelo: “Don/Dona. reúne as condicións físicas e sanitarias necesarias e suficientes para a realización das probas de aptitude física esixidas na base sexta da convocatoria. SFP 01/2010 para a provisión en propiedade de duas prazas de Policía Local do Concello de Carballo”. 3.1.- As solicitudes para tomar parte neste proceso selectivo faranse mediante instancia dirixida ao señor Alcalde na que se fará constar que se reúnen todos e cada un dos requisitos establecidos na Base segunda desta convocatoria referidos sempre ao día en que remate o prazo de presentación de instancias. As citadas solicitudes presentaranse no Rexistro xeral do Concello en horas de oficina durante o prazo de vinte días naturais, que se iniciará o día seguinte ó da publicación do anuncio da convocatoria no Boletín Oficial do Estado e previa publicación do texto íntegro das bases e a convocatoria no BOP e o anuncio no DOG (art.32.2 da Lei 4/2007 de 20 de abril, de coordinación de policias locais de Galicia). Así mesmo, as solicitudes poderanse presentar na forma que determina o artigo 38.4 da lei 30/1992, de Réxime Xurídico das Administracións Públicas e do Procedemento Administrativo Común. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.3.2.- Necesariamente xunto coa solicitude para tomar parte neste proceso selectivo os aspirantes deberán achegar, inescusablemente, a seguinte ocumentación: - Xustificante acreditativo de ter ingresado na Tesourería Municipal a cantidade de vintecatro euros (24,00 €) en concepto de dereitos de exame. Este importe poderá facerse efectivo directamente nas arcas municipais ou mediante xiro postal ou telegráfico, así como mediante ingreso nalgunha das seguintes contas municipais (cos datos persoais do/a aspirante e praza á que opta), número de conta de Caixa Galicia: 2091-0019-10-3110000019, e número de conta de Caixanova: 2080-0171-67-0040000013. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. En ningún caso a presentación e pago da taxa por dereitos de exame suporá a substitución do trámite de presentación da instancia. - Fotocopia do DNI ou documento identificativo. - Fotocopia da titulación esixida na base segunda, punto 4 desta convocatoria. - Certificado médico a que se refire a Base 2ª punto 8. - Fotocopia do permiso de conducir, clases A2 e B, con B. T. P. (Base 2ª punto 5.). - Declaración xurada de portar armas e, no seu caso, de chegar a utilizalas. (Base 2ª punto 7). 3.3.- Coa presentación da instancia para tomar parte no proceso selectivo entenderase que os interesados/as aceptan e acatan todas e cada unha das Bases desta convocatoria.4.1.- Rematado o prazo de presentación de instancias a Alcaldía-Presidencia dictará Resolución no prazo máximo de dez dias, pola que se declarará aprobada a listaxe provisional de admitidos e excluídos con indicación, se é o caso, dos motivos de exclusión. Esta resolución publicarase no BOP de A Coruña e no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Os/as aspirantes excluídos/as, dispoñen dun prazo de dez días hábiles, contado desde o seguinte ao da publicación da antedita resolución no BOP de A Coruña, para presentar as reclamacións oportunas ou emendas de defectos, nos termos do art.71 da Lei 30/92. No caso de non existiren aspirantes excluidos, poderase elevar a definitiva a listaxe provisional na mesma resolución.4.2.- Publicarase no BOP de A Coruña e no taboleiro de edictos da Casa do Concello a relación definitiva de aspirantes admitidos e excluidos, a composición final Órgano de Selección e o lugar, día e hora de comezo das probas selectivas. Comezadas estas, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello.4.3.- O feito de figurar na relación de admitidos non prexulga que se lles recoñeza ós interesados a posesión dos requisitos no procedemento selectivo. Cando da documentación que debe presentarse, no caso de supera-lo proceso selectivo, se desprenda que non posúen algún dos requisitos, os interesados decaerán en tódolos dereitos que puideran derivarse da súa participación no procedemento. O tribunal estará composto do seguinte xeito: □ Presidente/a: Un/ha funcionario/a de carreira do Concello de Carballo. □ Secretario/a: Un/ha funcionario do Concello de Carballo con habilitación de carácter nacional, que, caso de ausencia, poderá ser substituído polo funcionario do Concello que desempeñe accidentalmente as citadas funcións □ Tres vogais, funcionarios/as de carreira de calquera Administración Pública con coñecementos técnicos, dos que, polo menos dous, serán membros da Policía Local. Tódolos membros do Tribunal deberán ter a titulación ou especialización igual ou superior ao esixido para o acceso á categoría que se convoca. Poderase dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O nomeamento de asesores/as do Tribunal farase público con el, e poderán actuar con voz e sen voto. O Tribunal quedará integrado, ademais, polos membros suplentes respectivos que serán nomeados e que reunirán as condicións de titulación, no seu caso, antes referidas. A designación do Tribunal farase pública no Boletín Oficial da Provincia e no taboleiro de anuncios do Concello. Os membros do tribunal terán que absterse de intervir cando concorran algunha das causas previstas no artigo 28 da Lei 30/92, de 26 de novembro, ou no suposto previsto no artigo 13.2 do Real Decreto 364/95, de 10 de marzo, ou se tivesen realizado tarefas de preparación de aspirantes a probas selectivas nos cinco anos anteriores á publicación desta convocatoria. Así mesmo, os aspirantes poderán recusar aos membros do tribunal cando concorran as circunstancias previstas no artigo 29 da Lei 30/92. A selección dos aspirantes efectuarse polo sistema de oposición, quenda libre, de acordo có seguinte detalle: a) Unha vez comezadas as probas selectivas será suficiente coa exposición nos locais onde se celebren éstas e no taboleiro de anuncios do Concello. Desde o remate dunha proba ao comenzo da seguinte deberá transcorrer un prazo mínimo de 48 horas. b) Os/as aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fose a causa que lles impedise acudir, agás que a escusa sexa posible por ter amparo nun precepto legal, así como no suposto contemplado no apartado seguinte. c) No caso de aspirantes embarazadas, ou en período de parto ou posparto, debidamente acreditados, poderase aprazar para as aspirantes en que concorra a dita circunstancia ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si só ao resto das probas. En calquera caso, daráselle por superado o proceso selectivo a aqueles aspirantes que obtivesen unha puntuación final que non puider ser acadada, aínda coa obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas as conxuntamente. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. Á solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias. d) Os/as aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén dos medios materiais adecuados que sexan necesarios para a práctica daqueles. e) Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. f) Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos/as aspirantes carece de calquera dos requisitos esixidos na convocatoria, será excluído/a, previa audiencia do/a interesado/a, comunicándollo no mesmo día á autoridade que convocara o proceso selectivo. g) A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra M, de conformidade có establecido na Resolución de 26 de xaneiro de 2010, pola que se publica o resultado do sorteo celebrado o 26/01/2010 á que se refire o artigo 9 do Regulamento de Selección do persoal da Comunidade Autónoma de Galicia de 20/03/1991 e cuxo resultado foi publicado no DOG 01/02/2010. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. h) As cualificacións dos aspirantes aprobados en cada un dos exercicios serán publicadas no taboleiro de anuncios do Concello. A fase de oposición constará de cinco exercicios, eliminatorios cada un deles, de xeito que non poderán pasar ao seguinte os/as que non alcancen a cualificación mínima establecida para cada un deles. Nesta proba de avaliación dos coñecementos os/as aspirantes deberán amosar a súa preparación intelectual e o dominio dos contidos do temario especificado no Anexo I da convocatoria. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N = (A- F/3)/10 Sendo N= Nota final dá proba; A= Preguntas acertadas; F= Preguntas erradas ou non respondidas. Facúltase ao Tribunal cualificador, unha vez rematada esta proba de coñecementos, para establecer por orde decrecente de puntuación a porcentaje de aspirantes que deban realizar o resta das probas, por quendas consecutivos de resultar necesario, cuxo número non será inferior en todo caso ao dobre das prazas convocadas, para poder cumplir có previsto na Base 6.3 respecto da lista de reserva. Esta proba estará dirixida á comprobación, por parte do tribunal, de que os/as aspirantes comprenden, falan e escriben correctamente o galego. Será de carácter obligatorio e eliminatorio e cualificarase como apto/non apto. Consistirá na tradución directa e/ou inversa dun ou varios textos, en castelán ou galego, facilitados polo Tribunal, nun tempo máximo de 30 minutos. Sen embargo, as persoas aspirantes que acrediten o coñecemento da lingua galega, con carácter previo e de maneira normativamente establecida (mediante a presentación, xunto coa solicitude, do certificado de perfeccionamento na lingua galega ou CELGA 4, expedido por organismo oficial para o efecto, ou título acreditativo expedido por entidade académica a tal fin), quedarán exentas da súa realización e daráselles por superada esta proba coa calificación de apto. Comprobación da estatura. Antes de comezar a realización deste exercicio efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes e 1,60 metros para as mulleres. As probas de aptitude física irán dirixidas á comprobación das capacidades de forza, resistencia, axilidade, flexibilidade e velocidad dos aspirantes, tendo a cualificación de «apto» ou «non apto». Para obter a cualificación de «apto» é necesario non superar as marcas establecidas como máximas para as probas 1.1, 1.4 e 1.5, e alcanzar ou superar os mínimos das probas 1.2 e 1.3. Os exercicios realizaranse pola orde en que están relacionados e cada un é eliminatorio para realizar o seguinte. O Tribunal poderá acordar a súa realización nun único acto. Establécense marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación disponse dunha soa posibilidade de execución; no resto permitirase unha segunda realización cando na primeira non se obteña a cualificación de «apto». Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en segundos) esixidas para a superación da proba son: Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que a barbela asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número de flexións esixibles é de 10. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: Brazos flexionados, presa coas palmas da man cara atrás, pernas completamente estendidas e sen tocar o chan, barbela situada por enriba da barra e sen ter contacto con ela. O tempo mínimo esixido para a superación da proba é de 52 segundos. Realizarase en ximnasio ou campo de deportes, con chan horizontal e coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pes separados, paralelos entre sí e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas (en centímetros) esixidas para a superación da proba son: Realizarase en pista de atletismo ou en calquera zona totalmente chaira de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas esixidas (en minutos e segundos) para a superación da proba son: Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación das probas son: Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. Este exercicio cualificarase como apto ou non apto. A) Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. B) Proba de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento ao estrés e motivación polo traballo policial. Os resultados obtidos nas probas deberán ser obxecto de constraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico actual dos candidatos. Deste modo, aparte das características de personalidade sinaladas anteriormente, exploraranse ademais os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercizo das funcións policiais propias do posto de traballo. Cualificarase como apto/non apto. Será de carácter obligatorio e eliminatorio. Aos efectos da exclusión do/a aspirante, terase en conta o seguinte: 1. Obesidade - Delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Indice de Masa Corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado do talle expresado en metros.2. Calquera enfermidade, padecemento ou alteración de carácter físico, psíquico ou sensorial, que a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. A puntuación final dos aspirantes que superen este proceso selectivo será a cualificación obtida na proba de avaliación de coñecementos, referida ao temario. De conformidade co disposto no artigo 10.2 do Decreto 243/2008, en relación co artigo 37.1, da Lei 7/2004, do 16 de xullo, galega para a igualdade de mulleres e homes, verificada a infrarrepresentación do sexo feminino, establecese que, de existir méritos iguais entre dous ou máis candidatos, serán admitidas as mulleres. Rematado o proceso selectivo, o Tribunal proporá ao órgano convocante e fará pública a relación de aprobados, por orde decrecente de puntuación, cuxo número máximo deberá coincidir có de prazas convocadas. Terase en conta, aos efectos desta relación, o previsto na base 6.1 letra c). O Tribunal elaborará, tamén por orde decrecente, unha lista de reserva, cun número de aspirantes que será, como máximo, igual ao de aprobados, na que figurarán aqueles aspirantes que, aínda que superen o proceso selectivo, non resulten aprobados por opter unha puntuación de ordinal inferior ao número de prazas convocadas. En ningún caso o tribunal poderá aprobar, nin declarar que teñan superado as probas selectivas, un número superior de aspirantes ó de prazas convocadas. Calquera proposta de aprobados que contraveña o establecido nesta norma será nula de pleno dereito. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano convocante deberá substituílo polo seguinte en orde de puntuación da lista complementaria de reserva, segundo o orde de puntuación conseguido.7.1.- Os aspirantes que superen este proceso selectivo serán nomeados/as funcionarios/as en prácticas, e percibirán con cargo á corporación, as retribucións correspondentes.7.2.- Asi mesmo, antes de ser nomeado/a definitivamente como funcionario de carreira e, de conformidade co disposto no art.35.2 da lei 4/2007, de 20 de abril, de coordinación das policías locais de Galicia, será requisito indispensable a superación dun curso de formación na Academia Galega de Seguridade Pública. O feito de non superar este curso en dúas convocatorias consecutivas, como máximo, suporía a pérdida de tódolos dereitos ao nomeamento como funcionario de carreira. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información das persoas aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello e, se fose o caso, no BOP da Coruña. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes será de carácter interno e uso restrinxido. De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tramento dos mesmos, para a sua utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo. Tódolos actos administrativos derivados desta convocatoria, así como da actuación do Tribunal, poderán ser impugnados polas/os interesadas/os nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso Administrativo da Coruña, no prazo de dous meses (contados dende o día seguinte ao da publicación da convocatoria). Con carácter potestativo e previo, poderá interpoñer RECURSO DE REPOSICIÓN ante o mesmo órgano que adoptou o acordo de aprobación, no prazo dun mes (contado dende ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Carballo, 1 de decembro de 2010 O Alcalde D. Evencio Ferrero Rodríguez